Den Vest-Sjællandske Avis, 1829-08-11
Oversigt over Dagens udenlandske Nyeheder. Den Preussiske Generallieutenant von Muffling er afreist over Neapel for at indskibe sig til Constantinopel. Hans Hof skal have afsendt ham med en overordentlig Mission til Porten for at formaae denne til at vise Eftergivenhed mod den Russiske Keiser og at afsende Commissarier til det Russiske Hovedqvarteer for at underhandle om Freden. Men man tvivler paa at det vil lykkes Hr. v. Müffling, uagtet alle hans Talenter, at opnaae Hensigten for sin Sendelse, da den Mening skal være herskende i Constantinopel at de sydlige Russiske Provinser skulle lide uen deligt ved Krigen og at det er mere magt paaliggende for Rusland end for Porten at faae Fred. Herom skrives nu fra det Preussiske under 19de Juli, at det virkelig forholder sig saaledes at Hr. von Muffling er afsendt fra det Preusiske Hof efter det Russiskes Ønske og Forlangende. Keiseren vil ogsaa vise, nu da han har Lykken med sig, at han er langt fra at nære Ærgierrigheds- og Erobrings Planer, hvorfor han er bleven beskyldt af de ellers meest sindige Blade, som udkomme hos en Nation der ikke altid har udviist et retfærdigt Maadehold og Afholdenhed i de østlige Egne; uagtet deres vigtigste Jnterresser og helligste Følelser ikke der bleve saaledes krænkede som Tilfældet har været med Rusland. De Forslag, som Rusland skal have gjort og som skulle tiene til en Basis for Freden: ere at Traktaten af Akkermann skal overholdes og Friehed for Handelen paa det sorte Hav tilstaaes, hvorved dog Keiseren ikke vil forlange at Dardanellerne skulle sløifes. Derimod synes han at ville beholde de i Asien erobrede Fæstninger, som hidintil kun have tient til Bolværker for Menneskerov (og til Forbindelse med de Mahomedanske Jndvaanere i Caucasus) Hvad Grækenland angaaer saa skal han ikke heller ville fornægte her sin høimodige Politik; thi han skal paastaae at dette Land skal erholde en saadan Udvidelse, uden hvilken ingen Selvstændighed ved denne Stat er tænkelig. Der skal nemlig forlanges, at Grækenland skal udstrækkes fra Volo indtil Arta paa hiin Side af Thermopylerne, hvorved ikke allene Athen vil komme i Grækernes Besiddelse; men endog et anseeligt Stykke af Thessalien vil blive indsluttet indenfor Grækenlands Grændser. (Herved ere endnu ikke de Krigsomkostninger som Porten vil faae at udrede i Erstatning til Rusland blevne omtalte. – To Bemærkninger kunne forresten giøres ved disse Propositioner: Den ene er at Porten vil ved det Begreb den giør sig om Sagen betragte en saa stor Udvidelse af Grækenland, især saalænge Greven af Capodistria bliver i Spidsen for Regieringen, som en Aftrædelse den tilstaaer Rusland, selv, og en Erkiendelse af et Princip, som i Tiden vil have dens Undergang til Følge, saa at den maaskee hellere vil afstaae større Provindser til Russerne i Norden end mindre til Grækerne i Sønden Porten er ikke opklaret nok til rigtig at fatte de Europæiske Magters høimodige Hensigter. For det andet vil Aftrædelsen af de Asiatiske Fæstninger være en overordentlig vigtig og følgerig Begivenhed med Hensyn til hele Gangen af den Asiatiske Handel, og som nødvendig maae drage mange andre store politiske Begivenheder efter sig, naar ikke de fornødne Aftaler ere allerede i Forveien gjorte og den frie Skibsfart, paa det sorte Hav bliver recompenseret paa en anden Maade for de vestlige Handels stater.